CELEX: 62011TA0245
Language: et
Date: 2015-09-23 00:00:00
Title: Kohtuasi T-245/11: Üldkohtu 23. septembri 2015. aasta otsus – ClientEarth ja International Chemical Secretariat versus Euroopa Kemikaaliamet (Dokumentidega tutvumise õigus — Määrus (EÜ) nr 1049/2001 — Euroopa Kemikaaliameti valduses olevad dokumendid — Kolmandalt isikult pärinevad dokumendid — Dokumentidega tutvumise taotlusele vastamiseks ette nähtud tähtaeg — Dokumentidega tutvumise keelamine — Kolmanda isiku ärihuvide kaitset puudutav erand — Otsustamisprotsessi kaitset puudutav erand — Ülekaalukas üldine huvi — Keskkonnateave — Heitmed keskkonda)

9.11.2015   
            
            
               ET
            
            
               Euroopa Liidu Teataja
            
            
               C 371/20
            
         Üldkohtu 23. septembri 2015. aasta otsus – ClientEarth ja International Chemical Secretariat versus Euroopa Kemikaaliamet
   (Kohtuasi T-245/11) (1)
   
   ((Dokumentidega tutvumise õigus - Määrus (EÜ) nr 1049/2001 - Euroopa Kemikaaliameti valduses olevad dokumendid - Kolmandalt isikult pärinevad dokumendid - Dokumentidega tutvumise taotlusele vastamiseks ette nähtud tähtaeg - Dokumentidega tutvumise keelamine - Kolmanda isiku ärihuvide kaitset puudutav erand - Otsustamisprotsessi kaitset puudutav erand - Ülekaalukas üldine huvi - Keskkonnateave - Heitmed keskkonda))
   (2015/C 371/22)
   Kohtumenetluse keel: inglise
   
      Pooled
   
   
      Hagejad: ClientEarth (London; Ühendkuningriik) ja The International Chemical Secretariat (Göteborg, Rootsi) (esindaja: advokaat P. Kirch)
   
      Kostja: Euroopa Kemikaaliamet (ECHA) (esindajad: M. Heikkilä, A. Iber ja T. Zbihlej, keda abistas barrister D. Abrahams)
   
      Kostja toetuseks menetlusse astujad: Euroopa Komisjon (esindajad: E. Manhaeve, P. Oliver ja C. ten Dam, hiljem E. Manhaeve, P. Oliver ja F. Clotuche-Duvieusart ning lõpuks E. Manhaeve, F. Clotuche-Duvieusart ja J. Tomkim); ja European Chemical Industry Council (Cefic) (Brüssel, Belgia) (esindajad: advokaadid Y. Van Gerven ja M. Bronckers)
   
      Ese
   
   Nõue tühistada Euroopa Kemikaaliameti 4. märtsi 2011. aasta otsus, millega keeldutakse võimaldamast tutvuda teatava kemikaalide registreerimise menetluses esitatud teabega.
   
      Resolutsioon
   
   
               1.
            
            
               Euroopa Kemikaaliameti 4. märtsi 2011. aasta otsuse tühistamise üle otsustamise vajadus on ära langenud osas, milles viimane keeldus teabetaotluse punktis 1 taotletud teabe avalikustamisest niivõrd, kuivõrd see puudutab internetis alates 23. aprillist 2014 kättesaadavat teavet 6  611 äriühingu nime ja kontaktandmete kohta.
            
         
               2.
            
            
               Tühistada Euroopa Kemikaaliameti 4. märtsi 2011. aasta otsus osas, milles viimane keeldus teabetaotluse punktis 1 taotletud teabe avalikustamisest niivõrd, kuivõrd see puudutab internetis 23. aprilli 2014. aasta seisuga veel avalikustamata teavet.
            
         
               3.
            
            
               Jätta hagi ülejäänud osas rahuldamata.
            
         
               4.
            
            
               Kõik pooled, sealhulgas Euroopa Komisjon ja European Chemical Industry Council (Cefic) kannavad ise oma kohtukulud.
            
         
      (1)  ELT C 194, 2.7.2011.